/* COM/2010/0557 galīgā redakcija */ KOMISIJAS PAZIŅOJUMS EIROPAS ATTĪSTĪBAS FONDS (EAF) Aplēses par saistībām, maksājumiem un iemaksām, kas dalībvalstīm veicamas no 2010. līdz 2015. finanšu gadam





[pic] | EIROPAS KOMISIJA | Briselē, 11.10.2010 COM(2010) 557 galīgā redakcija KOMISIJAS PAZIŅOJUMS EIROPAS ATTĪSTĪBAS FONDS (EAF)Aplēses par saistībām, maksājumiem un iemaksām, kas dalībvalstīm veicamas no 2010. līdz 2015. finanšu gadam Ievads Saskaņā ar Iekšējā nolīguma[1] 7. panta 1. un 5. punktu Komisija šajā dokumentā izklāsta 2010. – 2015. finanšu gadam paredzamās saistības, maksājumus un iemaksas, ņemot vērā EIB (Eiropas Investīciju bankas) prognozes attiecībā uz ieguldījumu mehānismu. Kopš 9. EAF (Eiropas Attīstības fonda) stāšanās spēkā 2003. gadā dalībvalstis veic tiešas iemaksas EIB, kas paredzētas tiem instrumentiem, kurus pārvalda EIB (ieguldījumu mehānisms un procentu likmju subsīdijas). Šajā paziņojumā tātad ir skaidri nodalīti, no vienas puses, EIB pārvaldītie līdzekļi saskaņā ar 9. un 10. EAF un, no otras puses, Komisijas pārvaldītie līdzekļi. Tāpat kā iepriekšējos gados šo dokumentu galvenokārt veido tabulas, kurām pievienoti daži paskaidrojumi labākai datu interpretācijai. Šajā grafiskajā zīmējumā dots vispārīgs pārskats par saistību un maksājumu izmaiņām (Komisijas[2] un EIB dati). Tas skaidri parāda strukturālu tendenci attiecībā uz maksājumu pieaugumu, sākot no 2000. gada. [pic] 1. Finanšu izpildes prognozes 2010. un 2011. finanšu gadam Komisija un EIB katrai ĀKK[3] un AZT[4] valstij ir atjaunojušas paredzamās 2010. un 2011. finanšu gada saistības un maksājumus. Rezultāti, kā arī iemaksu summa, kas nepieciešama EAF finansēšanai, ir norādīta 1. – 3. pielikumā. Šie dati ir salīdzināti ar 2010. gada jūnija paziņojumā minētajiem skaitļiem[5]. EIB uzsver, ka prognoze par atlikumu 2010. finanšu gada beigās galvenokārt balstās uz paredzamajiem kapitāla un procentu atmaksājumiem, no kuriem liela daļa ir paredzēta decembra vidū. Šie atmaksājumi nav paredzami un var gan aizkavēties, gan būt priekšlaicīgi. Saskaņā ar 57. panta 4. punktu Finanšu regulā, ko piemēro 10. EAF[6], šīs aplēses tiks pārskatītas 2011. gada jūnija paziņojumā. 2010. un 2011. gada iemaksas pa daļām ir norādītas 4. pielikumā. 2. 2010. – 2015. finanšu gads Jāatgādina, ka vidēja termiņa prognozēs ir augsta kļūdu iespējamība. Pēc 10. EAF stāšanās spēkā Komisijai ir pienākums iesniegt priekšlikumu par maksimālo gada iemaksas summu finanšu gadam n+2, proti, 2012. gadam[7]. Tiek ierosināts EIB noteikt iemaksas summu 350 miljonu euro apmērā un Komisijai – summu 4000 miljonu euro apmērā. Turpmākajā tabulā ir sniegts aplēšu rezultāts laika posmam no 2010. līdz 2015. gadam. Relatīvi lielā starpība starp maksājumiem un iemaksām attiecībā uz EIB ir izskaidrojama ar faktu, ka kopš 2007. gada daļa maksājumu tiek finansēti no aizdevumu atmaksas. Komisija aicinās veikt 10. EAF iemaksas no 2011. gada, turpretim EIB, visticamāk, sāks izmantot līdzekļus no 10. EAF sākot no 2013. gada. Aplēses par saistībām, maksājumiem un iemaksām 2010. – 2015. gadā (miljonos euro) [pic] * Attiecībā uz Komisiju — tā kā vēl nav pieņemta finanšu shēma laikposmam pēc 2013. gada, šajā dokumentā nav ietvertas nekādas summas saistībām laika posmam no 2014. līdz 2015. gadam. Tas ietekmē arī summas, kas norādītas pie maksājumiem, un izskaidro summu samazinājumu no 2014. gada. ** no 2013. gada EIB rādītāji neietver subsīdiju/ TA paaugstinājumu, ko varētu izlietot 2012. gadā. 1. PIELIKUMS. Aplēses par saistībām 2010., 2011. un 2012. gadā (miljonos euro) [pic] 2. PIELIKUMS. Aplēses par maksājumiem 2010., 2011. un 2012. gadā (miljonos euro) [pic] 3. PIELIKUMS - Paredzamā finansiālā situācija 2010., 2011. un 2012. gadā (miljonos euro) [pic] 4. PIELIKUMS – 2010. un 2011. EAF iemaksas pa daļām (EUR) [pic] [1] Padomē sanākušo dalībvalstu valdību pārstāvju Iekšējais nolīgums par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK – EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK līguma ceturtā daļa, OV L 247, 9.9.2006., 32. lpp. [2] Visas saistību un maksājumu summas, kas minētas šajā paziņojumā, Komisijai ir „bruto” vērtībā, proti, pirms atcelto saistību un atgūto summu atvilkumiem. [3] Āfrikas, Karību jūras reģiona un Klusā okeāna valstis. [4] Aizjūras zemes un teritorijas. [5] COM (2010) 319 galīgā redakcija, 15.6.2010. Šie skaitļi attiecībā uz ieguldījumu mehānismu ir skaitļi, par ko informēja EIB, un tie ir iekļauti minētajā paziņojumā. [6] OV L 78, 19.3.2008., 1. lpp. [7] Iekšējā nolīguma 7. pants (skatīt 1. -4. punktu) .